stanford-oval/wikipedia huggingface dataset:
Andrea Cordero Lanza di Montezemolo

Andrea Cordero Lanza di Montezemolo (27. elokuuta 1925 Torino – 19. marraskuuta 2017) oli italialainen pappi, joka tehtiin yhdeksi katolisen kirkon kardinaaleista 24. maaliskuuta 2006. Hän oli kuitenkin jo tuolloin kahdeksankymmenen ikäinen, mikä merkitsi, että hän ei voinut äänestää tulevissa konklaaveissa.
Torinossa syntynyt Cordero Lanza di Montezemolo sai pappisvihkimyksensä 13. maaliskuuta 1954. Hän loi huomattavan uran Vatikaanin diplomaattisissa tehtävissä, mutta toimi myös titulaariarkkipiispana.
Cordero Lanza di Montezemolo nimitettiin San Paolo fuori le muran arkkipapiksi 31. toukokuuta 2005.
Bath Countyn pumppuvoimalaitos

| Bath Countyn pumppuvoimalaitos    Bath County Pumped Storage Station |
| --- | --- |

Valtio:  Yhdysvallat 
Sijainti:  Bathin piirikunta 
Koordinaatit:  38°12′32″N, 79°48′00″W
Rakentaminen alkoi:  1977 
Vihkiminen:  1985 
Sähköverkkoon:  1985 
Valmistunut:  1985 (joukukuu) 
Kustannus:  1,6 miljardia dollaria 
Perustaja:  Virginia Electric and Power Company 
Omistaja:  Dominion Energy (60 %), Bath County Energy LLC (24 %), Allegheny Power System (16 %) 
Operaattori:  Dominion Energy
Yläpuolisen altaan pato
Tyyppi:  maapato
Korkeus:  140 m  
Pituus:  670 m  
Tilavuus:  14 000 000 m³  
Yläpuolinen patoallas
Pinta-ala:  107 ha  
Kokonaistilavuus:  43 911 000 m³ 
Alapuolisen altaan pato
Tyyppi:  maapato
Korkeus:  41 m 
Pituus:  730 m 
Tilavuus:  3 100 000 m³ 
Juoksutuskanavia:  1
Alapuolinen allas
Pinta-ala:  225 ha  
Kokonaistilavuus:  34 447 000 m³ 
Voimalaitos
Tyyppi:  pumppuvoimalaitos
Käyttötarkoitus:  sähkövoiman varastointi
Pudotuskorkeus:  385 m
Rakennevirtaama:  850 m³/s
Kapasiteetti:  3 003 MW  
Pumpputurbiinit:  6 × Francis (480/500,5 MW)
Pumppausvirtaama:  800 m³/s
Varaston tyhjennys:  11 h
Varastokapasiteetti:  24 000 MWh 
Pumppaushyötysuhde:  80 %
Vuosittainen varastointi:  935 GWh
 fiBath Countyn pumppuvoimalaitos 
Verkkosivut:  Bath County PSS
Commons:  luokka
Bath Countyn pumppuvoimalaitos on pumppuvoimalaitos Bathin piirikunnassa Virginiassa Yhdysvalloissa. Se sijaitsee Appalakkien lounaisosien laaksossa Bathin pohjoisrajan tuntumassa ja mantereen itäosan vedenjakajan (engl. Eastern Continental Divide) kaakkoispuolella. Voimala työllistää 51 työntekijää.
Pumppuvoimalaitos

Pumppuvoimalaitos muodostuu kahdesta varastoaltaasta, jotka sijaitsevat 380 metrin etäisyydellä toisistaan. Altaat on padottu maapadoilla, jotka on rakennettu maa-aineksesta ja kivitäytteestä. Yläaltaan pato on 140 metriä korkea ja 670 metriä pitkä ja sen rakentamiseksi tarvittiin 14 miljoonaa kuutiometriä maata. Yläallas on rakennettu Little Back Creekin (puro) laaksoon. Täyden altaan pinta-ala on 107 hehtaaria ja sen tilavuus on 43,9 miljoonaa kuutiometriä. Ala-allas on rakennettu Back Creekin jokilaaksoon maapadolla, joka on 41 metriä korkea ja 730 metriä pitkä. Padon rakentamiseksi käytettiin 3,1 miljoonaa kuutiometriä maata ja kiveä. Ala-altaan pinta-ala on 225 hehtaaria ja sen tilavuus 34,4 miljoonaa kuutiometriä. Altaiden välille on louhittu kolme rinnakkaista tunnelia, jotka ovat 940–1 100 metriä pitkät. Ennen alhaalla sijaitsevaa tubiinirakennusta, kukin tunneli haarautuu kahdeksi tuloputkeksi, jotka johtavat kuuteen vesiturbiiniin. Turbiinit pyörivät voimakkaan hydrostaattisen paineen alla, jonka synnyttää veden 385 metrin pudotus. Kukin vesiturbiinin sähkögeneraattori tuottaa sähköä 500,5 megawatin (MW) teholla.
Tomintaperiaate

Kun sähköverkossa on sähköstä suuri kysyntä, tarjotaan sähköstä korkeaa hintaa. Silloin päästetään vettä yläaltaasta ala-altaaseen ja tuotetaan siitä sähköenergiaa verkkoon hyvällä hinnalla. Kun hinta laskee alas, keskeytetään sähkön myynti. Toisaalta, kun sähköverkossa on sähköstä ylitarjontaa ja sitä myydään halukkaille alhaisella hinnalla, sitä kannattaa ostaa ja pumpata sillä vettä ala-altaasta yläaltaaseen. Pumppuvoimalassa siis siirretään samaa vettä ylä- ja ala-altaan välillä, mutta samalla ylläpidetään kannattavuutta yllä tarkkailemalla sähkön hintaeroja. Joella ja purolla ei ole merkittävää roolia sähköntuotannossa, sillä molempien virtaama on vähäinen. Operaation aikana varastoaltaiden vedenpinnat voivat muuttua yläaltaassa 30 metriä ja ala-altaassa 20 metriä lyhyessä ajassa. Sähköntuotannossa vettä virtaa tunneleissa 850 kuutiometriä sekunnissa (m³/s) ja pumppausvaiheessa sitä nostetaan tunneleissa 800 m³/s.
Yläaltaaseen mahtuu täytenä niin paljon vettä, että sillä voidaan tuottaa 24 000 megawattituntia (MWh) sähköä. Pumppuvoimalan hyötysuhde on 80 %, joten sen pumppaamiseen on kulunut sähköä 30 000 MWh. Voimalan suurin kapasiteetti 3 003 MW saavutetaan vain, kun yläallas on aivan täynnä. Silloin veden pudotus on suurin ja vesiturbiinit pyörivät nopeimmin. Samalla, kun yläaltaan vedenpinta laskee, putoaa myös voimalan teho. Voimalan keskiteho onkin vain 2 772 MW.
Ympäristö

Kuivuuden vallitessa puron ja joen vesitilanteet heikkenevät suuresti. Silloin päästetään uomiin vettä läheisistä tekojärvistä, jotka on luotu tätä tarkoitusta varten.
Historiaa

Voimalan suunnitteli Virginia Electric and Power Company ja se haki vuonna 1971 lupaa Federal Power Commissionilta kahteen pumppuvoimalaitokselle. Yhtiö oli toteuttamassa neljää ydinvoimalaitosta, joiden yhteisteho oli 3 500 MW. Yhtiö kuitenkin laski, että se tarvitsi pumppuvoimaloiden lisäkapasiteettia sähkönkulutuksen huippuhetkillä, mutta samalla tiedettiin, ettei tätä kapasiteettia tarvittu yöaikaan. Tämän vuoksi pumppuvoimala oli edullisin ratkaisu. Yhtiö aloitti tämän pumppuvoimalan rakentamisen vuonna 1977. Työt kuitenkin keskeytettiin kolme vuotta myöhemmin, koska sähkönkulutus ei kasvanut ennustetulla tavalla. Se myi 40 % pumppuvoimalan osakkeista Allegheny Power Systemille. Voimalatyömaalla jatkettiin pian rakentamista ja voimala valmistui vuonna 1985.
Vuosina 2004–2009 vesiturbiinit peruskorjattiin ja siten saatiin lisää kapasiteettia lähes 10 %. Sen jälkeen voimalan maksimiteho saatoi nousta 3 003 megawattiin.
Huomioita

1 2 3  Asia katsottu englanninkielisestä Wikipedian artikkelista en:Bath County Pumped Storage Station 11.4.2020.
Käännös suomeksi
Antti Sarvi

Antti Sarvi (16. maaliskuuta 1878 Kivennapa – 16. maaliskuuta 1931 Kuopio) oli suomalainen maisteri ja kirjailija.
Sarven vanhemmat olivat lampuoti Erik Sarvi ja Kristiina Kukkonen. Hän pääsi ylioppilaaksi Viipurin suomalaisesta klassillisesta lyseosta 1898 ja valmistui filosofian maisteriksi Helsingin yliopistosta 1907. Sarvi oli Suomen Pankin palveluksessa toimien kassanhoitajana Viipurissa, Joensuussa ja viimeksi vuodesta 1917 pankin Kuopion konttorissa.
Sarvi osallistui sortovuosina 1900-luvun alussa aktivistien toimintaan ja 1930-luvun alussa hän oli mukana Lapuan liikkeen toiminnassa Pohjois-Savossa.
Sarvi asui Kuopiossa vuodesta 1915 alkaen. Hän oli naimisissa vuodesta 1912 Helli Maria Vigströmin kanssa.
Teoksia

Tepposten tarina : kertomus Karjalan kannakselta Kustaa Waasan ajoilta. Gummeruksen nuorten kirjasto 3. Gummerus 1928, näköispainos Tepposten sukuseura, Kangasala 1994
Yön sudet

Yön susien moottoripyöräkulkue.
Yön susien johtaja Aleksandr Zaldostanov ja Venäjän presidentti Vladimir Putin vuonna 2012.
Yön susia mielenosoituksessa Donbassin alueella Itä-Ukrainassa vuonna 2015.
Yön sudet (ven. Ночные Волки, Notšnyje Volki, engl. Night Wolves) on venäläinen moottoripyöräkerho, johon kuuluu noin 7000 jäsentä. Kerhoa johtaa ”Kirurgiksi” kutsuttu Aleksandr Zaldostanov. Yön sudet on perustettu vuonna 1989 silloisessa Neuvostoliitossa.
Kreml tukee kerhon toimintaa, ja Yön susia onkin usein kutsuttu länsimaissa ”Putinin moottoripyöräkerhoksi”. Kerho julistaa venäläiseen perinteeseen pohjautuvaa ortodoksista, isänmaallista sanomaa. Kerho on tullut tunnetuksi esimerkiksi kokoontumisajoistaan Euroopan maihin, joilla on kunnioitettu venäläisten toisen maailmansodan veteraanien muistoa. Se on osallistunut venäläisten operaatioihin. Kerho näkyi selvästi Krimin valtauksessa. Mutta yhtä hyvin kerho on toiminut liikennekasvattajina, hyväntekijöinä ja järjestysmiehinä. Yön susilla on monenlaista järjestö- ja liiketoimintaa.
Yön susilla on toimintaa Venäjän lisäksi ainakin Slovakiassa ja Suomessa.  Kerho ja sille läheinen RMI pyrkivät laajentamaan toimintaansa länsimaissa.
Tausta

Yön susien johtaja Aleksandr Zaldostanov syntyi vuonna 1963 Neuvosto-Ukrainassa. Hän asui vanhempiensa kanssa jonkin aikaa myös Krimillä. Vuonna 1983 Moskovassa alkoi nuorisoliikehdintä. Nuoriso järjesti luvattomia rock-konsertteja ja protestoi pukeutumisellaan vallitsevia oloja. Lähinnä metallimusiikki kiinnosti. Miliisi ja KGB vieroksuivat protestoivaa nuorisoa. Zaldostanov oli opiskellut hammaslääketiedettä ja toiminut ravintolan ovimiehenä Berliinissä, jossa hän oli tutustunut myös Helvetin enkeleihin. Yön sudet kehittyi liikehtivästä osasta nuorisoa. Moottoripyörät ilmestyivät vuonna 1985 ja Zaldostanov perusti oman kerhonsa Venäjälle vuonna 1989. Vuonna 1991 Yön sudet osallistui Venäjän parlamentin puolustamiseen vallankaappausyrityksen aikana. Hammaslääkäriksi ja kasvokirurgiksi opiskellut Zaldostanov jätti lääkärinuransa ja ryhtyi jengin johtajaksi ja ravintolayrittäjäksi. Hänen Sexton-baarinsa ei suostunut maksamaan suojelurahaa mafialle ja Yön sudet ajautuivat lukuisiin yhteenottoihin, joista kerho selviytyi voittajana. Lopulta Yön sudet hallitsivat Moskovan huumekauppaa. Yön susista on tehty suomalainen dokumenttielokuva vuonna 1993.
Aate

Yön susien johto julistaa venäläiseen perinteeseen nojaavaa kansallismielistä sanomaa ja tukee Venäjän nykyistä hallitusta. Yön sudet ihailee Josif Stalinia ja kannattaa ortodoksista kirkkoa. Järjestö kunnioittaa Suuren isänmaallisen sodan sankareita. Kerho vastustaa läntistä aatemaailmaa ja varsinkin seksuaalivähemmistöjä, eivätkä homoseksuaalit ja feministit pääse kerhon jäseniksi. Tavoitteena on estää länsimielinen vallankumous Venäjällä. Yön sudet eivät usko länsityyliseen demokratiaan. Jäseneksi pyrkivän on oltava kiinnostunut moottoripyörillä ajosta ja muiden kerholaisten ystävä.[lähde? ]
Toiminta

Zaldostanovin mukaan kerho ei harrasta minkäänlaista rikollista toimintaa. Yön sudet ajavat yleensä Harley-Davidson-pyörillä, ja heillä on Moskovassa Motokeskus, jossa on erilaisia mielikuvituksellisia koneita ja laitteita. Kerho osallistuu kilpa-ajoihin Wolf Racing-joukkueella, järjestää rock-konsertteja ja ylläpitää rock-klubeja. Kerho järjestää kokoontumisajoja ja motoristi-showtilaisuuksia, esimerkiksi Stalingradin motin 70-vuosipäivänä. Kerho on järjestänyt kouluissa skootterilla ajo-opetusta ja toiminut järjestyksenvalvojina joukkotapahtumissa yhdessä poliisin kanssa. Kerho järjestää toimintaa myös lapsille, esimerkiksi vuonna 2013 Venäjän valtio myönsi kerholle tukea joulujuhlien järjestämiseksi orpolapsille. Kerho on saanut useita Venäjän valtionpalkintoja, esimerkiksi harjoittamastaan isänmaallisesta kasvatuksesta. Kerholla on alaosastoja useissa Venäjän kaupungeissa sekä ainakin Ukrainassa, Valko-Venäjällä, Latviassa, Bulgariassa, Pohjois-Makedoniassa, Serbiassa ja Romaniassa. Kun Yön sudet perustivat päämajansa Slovakiaan, se oli maan presidentin mukaan vakava turvallisuusriski. Ilmakuvassa kerhon perustetusta päämajasta näkyi panssaroituja ajoneuvoja.
Yön sudet ja Kreml

Yön sudet ovat hallintoa tukeva anti-vastaliike, jollaiset ovat suosittuja Venäjällä. Kreml tukee järjestöä rahallisesti.   Yön susilla on läheiset yhteydet presidentti Vladimir Putiniin ja Venäjän ortodoksisen kirkon johtajaan patriarkka Kirilliin. Putin on tavannut kerhon johtajan Alexandr Zaldostanovin ja osallistunut Yön susien tapahtumiin. Putin esiintyi kerhon kanssa ensimmäistä kertaa vuonna 2009. On esitetty, että yhteistyön vuoksi Putin joutui Suomen keskusrikospoliisin mustalle listalle, mistä aiheutui julkisuudessa kohu.
Poliittista aktivismia

Yön sudet ovat osa Kremlin hybridioperaatioita. Tšetšenian presidentti Ramzan Kadyrov liittyi Yön susiin vuonna 2014. Yön sudet alkoivat toimia Krimillä jo vuonna 2009 ja pyrkivät liittämään alueen Venäjään. Kerho oli mukana Krimin valtauksessa ja Itä-Ukrainan sodassa venäläisten puolella. Suomi päästi vuonna 2015 Yön susia kulkemaan maan kautta, kun nämä osallistuivat Euroopassa Toisen maailmansodan lopun muistotilaisuuksiin. Yön sudet kiitti julkisesti Suomea. Esimerkiksi Puola sen kielsi samaan aikaan Yön susien maahantulon ja läpikulun. Vuonna 2015 Yön sudet olivat mukana perustamassa anti-Maidan-liikettä.. Tämä toimii demokratia-oppositiota ja vallankumousta vastaan.
Yön Sudet Suomessa

Yön sudet alkoi toimia Suomessa vuonna 2018. Tällöin Yön susien liitännäiskerho Russki Mototsiklisty Internatsional (RMI) perusti alaosastonsa Suomeen. Samana vuonna muutamia suomalaisia liittyi Venäjän Karjalan Yön susien jäseniksi.RMI:n toimijoita arveltiin olevan alkuvuodesta Suomessa 2019 kymmenkunta.
Yön susien johtaja Zaldostanov on uhannut Suomen poliisia oikeudella. Supo ja KRP ovat antaneet hänen mukaansa syyttä ymmärtää Yön susien kytkeytyvän järjestäytyneeseen rikollisuuteen. Järjestäytynyttä rikollisuutta koskeneessa yleisessä tiedotustilaisuudessaan Suomen poliisi mainitsi Yön susien olevan mielenkiintoinen ainoastaan tiedustelumielessä ja ilmiönä, ei rikollisjärjestönä kuten monet muut liivijengit. Yön sudet on KRP:n mukaan pyrkinyt yhteyteen Helvetin Enkelien kanssa, mutta ei ole tehnyt rikoksia Suomessa.
Suomen RMI:n välitt muihin moottoripyöräjengeihin ovat olleet pääosin etäisiä, vaikka kahnauksia ei ole ollut. Läheisimmät välit on Helvetin enkeleihin. Joillain Yön susilla on taustaa pienistä rikoksista, Suomen Yön sudet tekevät pääosin normaalia päivätyötä esimerkiksi kuljetusalalla. Järjestön toiminta näkyy pääosin internetissä: Putinin kehumista, rasistisia tekstejä ja poliisin haukkumista. .
Kritiikkiä

Brittitutkija Mark Galeottin mukaan Yön susilla on kolmenlaista toimintaa: moottoripyörät, liiketoiminta ja rikollinen toiminta. Tällöin Yön sudet olisivat tyypillinen esimerkki Kremlin ja rikollisten tai puolirikollisten yhteistyöstä. Yön susien mukaan todellinen rikollisryhmä on Yhdysvaltain keskustiedustelupalvelu CIA.
Yön sudet on ajatunut usein konflikteihin muiden moottoripyöräkerhojen kanssa. Vuonna 2012 Yön sudet ottivat aseellisesti yhteen epäpoliittisen "Kolme tietä"-moottoripyöräkerhon kanssa. Yön sudet on pyrkinyt viranomaisiin vetoamalla savustamaan Bandidosin ja Helvetin Enkelit Venäjältä. Venäjän syyttäjälaitos ei ole kuitenkaan suostunut kieltämään amerikkalaisperäisiä kerhoja.
Joidenkin Venäjän moottoripyöräkerhojen näkemyksen mukaan Zaldostanov on myynyt kerhonsa Kremlin sätkynukeksi. Yön sudet tuomitsi kovin sanoin Frederikin pilkkalaulun "Yön sudet", kun laulaja itse moitti laulun boikottiin julistanutta Yleä suomettumisesta.
Aiheesta muualla

Kuvia tai muita tiedostoja aiheesta Yön sudet Wikimedia Commonsissa
Ночные Волки Yön susien kotisivu (venäjäksi)
Batetskin piiri

| Batetskin piiri Бате́цкий райо́н, Batetski raion |
| --- | --- |

 Lippu:  Vaakuna
 Batetskin piiri Novgorodin alueen kartalla.
Valtio:  Venäjä
Alue:  Novgorodin alue
Hallinto:  
 – hallinnon tyyppi:  Kunnallispiiri
 – hallinnollinen keskus:  Batetski
Pinta-ala:  1591,79 km²
Väkiluku (2010):  6 300
 
Piirin sivusto
Piirin kunnat
Batetskin piirin Novoje Ovsinon kylää.
Šum-goran keskiaikainen kurgaani.
Terebonin kylän kirkko.
Batetskin piiri (ven. Бате́цкий райо́н, Batetski raion) on kunnallishallintoalue Novgorodin alueella Venäjällä. Vuonna 1927 perustetun piirin pinta-ala on 1591,79 neliökilometriä. Asukkaita on 6 300 henkeä (vuonna 2010).
Maantiede

Novgorodin alueen luoteisosassa sijaitseva piiri rajoittuu idässä Novgorodin ja etelässä Šimskin piireihin sekä lännessä ja pohjoisessa Leningradin alueeseen. Pinta-alasta 74,3 % on metsää, 18,7 % maatalousmaata ja 3,4 % asuinaluetta.
Seutu kuuluu Ilmajärven alankoon, jonka maisemaa leimaavat jääkauden muovaamat moreenitasangot ja kukkulat sekä lukuisat suot. Tärkein joki on Laukaanjoki. Hyötykaivannaisiin kuuluvat hiekka, sora, savi ja turve.
Hallinnollinen jako ja asutus

Piiriin kuuluu kolme maalaiskuntaa: Batetski, Moika (keskuspaikka Tšornoje) ja Peredolskaja (keskuspaikka Novoje Ovsino). Gorodnjan kunta liitettiin Batetskiin vuonna 2009 ja Volnaja Gorkan kunta Moikaan vuonna 2010.
Hallinnollinen keskus on Batetskin taajama, josta on 64 kilometriä alueen pääkaupunkiin Novgorodiin. Asutuskeskuksia on yhteensä 145. Kaupunkiväestöä ei ole.
Asukasluvun kehitys
| 1959 | 1970 | 1979 | 1989 | 2002 |
| --- | --- | --- | --- | --- |
| 13 091 | 10 960 | 8 452 | 7 622 | 6 996 |
Historia

Leningradin alueeseen kuulunut Batetskin piiri on perustettu vuonna 1927. Vuonna 1931 siihen liitettiin entinen Tšornojen piiri. Vuonna 1944 Batetskin piiristä tuli osa vasta perustettua Novgorodin aluetta. Vuosina 1963–1966 se kuului Novgorodin piiriin.
Liikenne, talous ja palvelut

Batetski on Pietarin ja Dnon sekä Novgorodin ja Lugan välisten rautateiden risteysasema. Piirin läpi kulkee myös Novgorodin ja Lugan välinen maantie.
Paikallisista elinkeinoista tärkeimmät ovat maatalous (21 %) sekä erilaiset julkiset palvelut. Piirissä toimii neljä maatalousyritystä ja kahdeksan yksityisviljelijää, jotka ovat erikoistuneet maidon ja lihan tuotantoon sekä viljan, perunan, vihannesten, pellavan ja rehukasvien viljelyyn. Seudulla on myös metsä- ja puunjalostusteollisuutta. Puutavaraa viedään muun muassa Suomeen. Puolet työvoimasta työskentelee piirin ulkopuolella.
Piirissä toimii viisi lastentarhaa ja koulua sekä lasten musiikkikoulu. Terveyspalveluihin kuuluvat sairaala, poliklinikka ja kymmenen lääkintäasemaa. Kulttuurilaitoksia ovat piirin kulttuuritalo, 9 kylien kulttuuritaloa, keskuskirjasto ja 8 kyläkirjastoa.
Nähtävyydet

Seudulla on lukuisia muinaisia asuin- ja hautapaikkoja sekä viisi muinaislinnaa. Podgorjen kylän lähellä sijaitseva Šum-gora on yksi Euroopan suurimmista keskiaikaisista kurgaaneista. Rakennusmuistomerkkeihin kuuluvat Batetskin, Gorodnjan, Hotšenin, Mrotkinon, Sabljon, Terebonin ja Tšornojen kirkot, Belajan, Bolšaja Udrajan, Gorkan, Ožogin Volotšokin, Podberezjen, Radolin, Radovežin, Terebonin ja Žegžitšinon tsasounat, Batetskin, Kostronin, Malaja Udrajan, Podgorjen, Rusynjan, Štšepyn ja Terebonin kartanoalueet sekä vanhat asuin- ja talousrakennukset. Historialliset kohteet liittyvät toiseen maailmansotaan. Batetskin ja Novoje Ovsinon kulttuuritaloissa on perinteistä talonpoikaiskulttuuria esittelevät museot ja Dubrovossa taidegalleria.
Aiheesta muualla

Wikimedia Commonsissa on kuvia tai muita tiedostoja aiheesta .
Batetskin piirin sivusto (venäjäksi)
Novgorodin alueen piirit ja kaupunkipiirikunta
Batetski • Borovitši • Demjansk • Holm • Hvoinaja • Kresttsy • Ljubytino • Malaja Višera • Marjovo • Mošenskoje • Novgorod • Novgorod • Okulovka • Parfino • Pestovo • Poddorje • Šimsk • Soltsy • Staraja Russa • Tšudovo • Valdai • Volot
Bloudkova Velikanka
Bloudkova Velikanka HS139

Mäki on täsmälleen samalla kohti kuin vanha mäki, koska Bloudkova Velikanka on Slovenian kulttuuriperintökohde ja sen sijainti on suojeltu.
Bloudkova Velikanka HS139 > Mäkiennätyksen kehittyminen (miehet)

Mäkiennätyksen 142,0 metriä on hypännyt Peter Prevc, epävirallisen mäkiennätyksen 149,0 metriä on hypännyt Anže Lanišek.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 2.2.2013 |  Jaka Rus | 111,5 m | Continental Cup |  |
| 2.2.2013 |  Gasper Martincic | 114,0 m | Continental Cup |  |
| 2.2.2013 |  Rok Zima  Anssi Koivuranta | 116,0 m | Continental Cup |  |
| 2.2.2013 |  Robert Johansson | 117,0 m | Continental Cup |  |
| 2.2.2013 |  Roman-Sergeevich Trofimov | 118,5 m | Continental Cup |  |
| 2.2.2013 |  Vegard Haukø Sklett | 120,0 m | Continental Cup |  |
| 3.2.2013 |  Rok Zima | 121,0 m | Continental Cup |  |
| 3.2.2013 |  Jakob Grimholm | 126,0 m | Continental Cup |  |
| 3.2.2013 |  Nicolas Mayer | 135,0 m | Continental Cup |  |
| 15.2.2013 |  Shota Horigome | 136,0 m | Yhdistetyn Continental Cup |  |
| 21.3.2014 |  Anders Bardal | 136,5 m | Maailmancup |  |
| 21.3.2014 |  Severin Freund | 137,5 m | Maailmancup | Kaksi kertaa |
| 22.3.2014 |  Tom Hilde | 138,5 m | Maailmancup |  |
| 22.3.2014 |  Piotr Żyła | 141,0 m | Maailmancup |  |
| 22.3.2014 |  |  | Maailmancup |  |
|  Marinus Kraus | 141,5 m | Kaatunut | Maailmancup |  |
| 23.3.2014 |  Severin Freund | 141,0 m | Maailmancup |  |
| 23.3.2014 |  Peter Prevc | 142,0 m |  |  |
| 29.3.2014 |  Anže Lanišek | 149,0 m | Yhdistetyn Slovenian mestaruuskilpailut 2014 |  |
Bloudkova Velikanka HS139 > Mäkiennätyksen kehittyminen (naiset)

Mäkiennätyksen 135,0 metriä on hypännyt Sara Takanashi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 21.3.2014 |  Sara Takanashi | 126,5 m | Maailmancup |  |
| 22.3.2014 |  Špela Rogelj | 128,0 m | Maailmancup |  |
| 22.3.2014 |  Line Jahr  Julia Clair | 131,5 m | Maailmancup |  |
| 22.3.2014 |  Julia Clair | 131,5 m | Maailmancup |  |
| 22.3.2014 |  Sara Takanashi | 135,0 m | Maailmancup |  |
|  |  Nita Englund | 139,0 m |  |  |
Bloudkova Velikanka HS139 > Kesämäkiennätyksen kehittyminen (miehet)

Kesämäkiennätyksen 140,0 metriä ovat hypänneet Robert Kranjec ja Anže Lanišek.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.10.2012 |  Jurij Tepeš | 132,0 m | Slovenian kesämestaruuskilpailut 2012 |  |
| 14.10.2012 |  Jurij Tepeš | 133,0 m | Slovenian kesämestaruuskilpailut 2012 |  |
| 13.10.2013 |  Robert Kranjec | 140,0 m | Slovenian kesämestaruuskilpailut 2013 |  |
| 7.9.2014 |  Anže Lanišek | 140,0 m | Slovenian kesämestaruuskilpailut 2014 |  |
Bloudkova Velikanka HS139 > Kesämäkiennätyksen kehittyminen (naiset)

Naisten kesämäkiennätystä pitää hallussaan Maja Vtič 133,0 metrin hypyllään.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.10.2013 |  Maja Vtič | 133,0 m | Slovenian kesämestaruuskilpailut 2013 |  |
Bloudkova Velikanka HS104 > Mäkiennätyksen kehittyminen (miehet)

Mäkiennätyksen 106,0 metriä on hypännyt Dejan Judež.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 11.1.2013 |  Philipp Ortner | 96,0 m | Yhdistetyn Alpen Cup |  |
| 11.1.2013 |  Phillip Mauersberger | 96,5 m | Yhdistetyn Alpen Cup | Kaksi kertaa |
| 11.1.2013 |  Markus Gruber  Theo Hannon | 98,5 m | Yhdistetyn Alpen Cup |  |
| 11.1.2013 |  Paul Hanf | 99,0 m | Yhdistetyn Alpen Cup |  |
| 12.1.2013 |  Markus Gruber | 99,5 m | Yhdistetyn Alpen Cup |  |
| 12.1.2013 |  Tobias Haug | 101,0 m | Yhdistetyn Alpen Cup |  |
| 12.1.2013 |  Markus Gruber | 101,5 m | Yhdistetyn Alpen Cup |  |
| 12.1.2013 |  Cene Prevc | 101,5 m | Alpen Cup |  |
| 13.1.2013 |  Cene Prevc | 102,0 m | Alpen Cup |  |
| 4.1.2014 |  Anže Lanišek | 105,0 m |  |  |
| 16.2.2014 |  Dejan Judež | 106,0 m |  |  |
Bloudkova Velikanka HS104 > Mäkiennätyksen kehittyminen (naiset)

Mäkiennätyksen 102,5 metriä ovat hypänneet Daniela Iraschko-Stolz ja Sara Takanashi.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 4.1.2014 |  Maja Vtič | 101,0 m |  |  |
| 25.1.2014 |  Daniela Iraschko-Stolz | 101,0 m | Maailmancup |  |
| 25.1.2014 |  Daniela Iraschko-Stolz | 102,5 m | Maailmancup |  |
| 26.1.2014 |  Daniela Iraschko-Stolz  Sara Takanashi | 102,5 m | Maailmancup |  |
Bloudkova Velikanka HS104 > Kesämäkiennätyksen kehittyminen

Kesämäkiennätyksen 102,5 metriä ovat hypänneet Sebastian Colloredo ja Nicholas Alexander.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 13.9.2014 |  Nicholas Alexander | 101,0 m | FIS Cup |  |
| 13.9.2014 |  Sebastian Colloredo  Žiga Mandl | 101,5 m | FIS Cup |  |
| 13.9.2014 |  Sebastian Colloredo | 102,5 m | FIS Cup |  |
| 14.9.2014 |  Nicholas Alexander | 102,5 m | FIS Cup |  |